21મી સદીમાં આધુનિક ટેક્નોલોજી લોકો માટે આશીર્વાદરૂપ અને આફતરૂપ બંને રીતે સારા અને નરસા સાબીત થઇ રહ્યા છે ત્યારે આ આધુનિક યુગમાં લોકોના પૈસા પડાવવા માટે ભેજાબાજ શખ્સો ભોળા લોકોને છેતરી એટીએમ, ખાતા નંબર, ઓટીપી નંબર મેળવીને બેન્કમાંથી સીધા પોતાના ખાતામાં રૂપિયા ટ્રાન્સફર કરી છેતરી લેતા હોય છે ત્યારે આવા ગઠીયાઓને કાયદાનું ભાન કરાવવા માટે શહેરમાં સાયબર ક્રાઇમ પોલીસ સ્ટેશન કાર્યરત કરવામાં આવ્યું છે હાલ માત્ર ખોવાયેલા, ચોરાયેલા અને ભૂલાયેલા મોબાઈલની જો વાત કરવામાં આવે તો રાજકોટ શહેર સાયબર ક્રાઇમ પોલીસ દ્વારા પોલીસ કમિશ્નર મનોજ અગ્રવાલ, જોઈન્ટ સીપી અજયકુમાર ચૌધરી, ડીસીપી મનોહરસિંહ જાડેજા, ડીસીપી રવિ મોહન શૈનીની સૂચના અને એસીપી ગેડમના માર્ગદર્શન હેઠળ પીઆઇ આર બી દેસાઈ, પીઆઇ એમ બી કાતરીયા, પીએસઆઇ ડી બી ગઢવી, પીએસઆઇ કે જે રાણા સહિતની ટિમ દ્વારા મિસ થઇ ગયેલા મોબાઈલ અંગે ખુબ સારી કામગીરી કરવામાં આવી રહી છે ખોવાયેલા, ચોરાયેલા અને ભૂલાયેલા મોબાઈલ અંગે આ ટિમ દ્વારા ભોગ બનનાર લોકોના મોબાઈલ બિલની ઝેરોક્ષ મેળવી અરજદાર પાસે એક અરજી લખાવવામાં આવે છે આ અરજી આધારે કામગીરી કરવામાં આવે છે જેમાં ખોવાયેલ કે ભુલાયેલ મોબાઈલના ઇએમઆઇ નંબર ટ્રેસ કરવા માટે મૂકી દેવામાં આવે છે ત્યાર બાદ જે મોબાઈલ ખોવાયેલ અથવા ચોરાયેલ હોય તેમાં કોઈ સીમકાર્ડ નાખવાથી તુરંત જ તે ટ્રેસ થઇ જાય છે અને ટ્રેસ થતા જ આ મોબાઈલનો ઉપયોગ કરતી વ્યક્તિનો સંપર્ક કરી તેને બોલાવી સમજાવીને અથવા ન સાંજે તો લાલ આંખ કરીને પણ તેની પાસેથી મોબાઈલ પરત લઇ મૂળ માલીકને સોંપવામાં આવતો હોય છે આ પ્રકારે અત્યાર સુધીમાં સાયબર ક્રાઇમ પોલીસ વિભાગની વાત કરવામાં આવે તો 6 કરોડ રૂપિયાની કિંમતના અંદાજે 5000 જેટલા કે તેથી પણ વધુ મોબાઈલ શોધી કાઢી પરત મૂળ માલીકને સોંપવામાં આવ્યા છે